גבריאלה ברום

גבריאלה ברום (בגרמנית: Gabriella Brum; נולדה ב-19 במאי 1962) היא דוגמנית גרמנייה ומיס עולם לשנת 1980 שוויתרה על תוארה לאחר כהונה של יום בלבד.

ביוגרפיה
ברום נולדה ב-19 במאי 1962 בלונדון, לאם גרמנייה ואב אנגלי, אשר הכירו כאשר אביה הוצב בגרמניה בעת ששירת בצבא הבריטי, מספר שנים לאחר לידתה הוריה נפרדו, היא למדה בתיכון בברלין אך עזבה את הלימודים על מנת לממש את רצונה לקריירה קולנועית, היא הכירה את במאי והמפיק וולפגנג בנו בלנבאום, עמו היא נסעה ללוס אנג'לס ועבדה שם כדוגמנית.

בשנת 1980 היא הוכתרה כמיס גרמניה במרכז הקונגרסים הבינלאומי של ברלין. בחירתה לוותה בביקורת בטענה כי היא כבר אינה מתגוררת בגרמניה כמקום מגורייה המרכזי.

בנובמבר אותה שנה יצגה את גרמניה בתחרות מיס עולם שנערכה בלונדון, ושם נבחרה על ידי חבר השופטים למקום הראשון. היא הגרמנייה השנייה שזכתה בתואר לאחר פטרה שירמן ב-1956. יום לאחר מכן היא הודיעה שהיא מוותרת על הכתר, מכיוון שאינה מעוניינת לקחת על עצמה את חובות התפקיד ולהיות תחת חוזה קפדני. לאחר מכן התברר שהיא נאלצה להתפטר עקב תמונות עירום שלה שפורסמו, דבר שמנוגד לתקנון התחרות.

בשנים לאחר מכן היא נהייתה לדוגמנית מצליחה בארצות הברית והצטלמה למגזין פלייבוי במאי 1981.

קישורים חיצוניים

 כתר היופי הועבר למיס גואם
 שתי מלכות יופי הוכתרו ביממה אחת

זוכות מיס גרמניה
זוכות בתחרות מיס עולם
מהגרים מגרמניה לארצות הברית
שערוריות תחרויות יופי
משתתפות בתחרות מיס עולם 1980
גרמניות שנולדו ב-1962
גרמנים שנולדו ב-1962